Tilgu Merepääste Selts MTÜ

Priit Allikivi

Juhatuse liige

priit.allikivi42@gmail.com

58438876

Politsei- ja Piirivalveameti peadirektor Egert Belitšev

vtmp@politsei.ee

TAOTLUS

Tilgu Merepääste Selts, registrikoodiga 80407715 (edaspidi Tilgu SAR), keda esindab juhatuse liige Priit Allikivi, taotleb Politsei- ja Piirivalveametilt vabatahtlike merepäästeühingute tegevuse toetamiseks korraldatud toetusvooru raames toetust tehnika soetamiseks.

Tilgu Merepääste Selts omab kahte päästejetti, millest ühel on olemas kvaliteetne päästelaud-WRS Rescue Sled, mis on ennast igati õigustanud. Seega sooviksime soetada lisaks ühe WRS päästelaua, et tõsta ka teise jetiga reageerimise võimekust. Hetkel on teisel jetil kasutuses plastikust väike päästelaud, mis aga paraku ei ole ennast kasutuses õigustanud.

 Ironman Tallinn ujumisetapi turvamine on olnud meie seltsi traditsioon, mida plaanime tulevikus jätkata. Eelmisel aastal joonistus eriti värvikalt välja päästelaudade võimekuse vahe. Merel läks tormiseks ning päästa oli vaja palju inimesi ja korraga. Raadioside oli ülekoormatud ning kannatanutega tuli merel oodata, et saada infot, millisesse meditsiinipunkti kannatanu viia. Plastikust päästelaual on selline tegevus katsumuseks ning ei ole efektiivne.

Merepääste sündmuse puhul on eriti oluline stabiilsus, mida antud päästetehnika kindlasti pakub. Lihtsustab kannatanu üleandmist jetilt suuremale päästealusele ning võimaldab vajadusel abistada korraga rohkem, kui 1 abivajajat. Samuti võimaldab, jeti küljest lahti ühendatudlt, kannatanu transporti maismaalt veetranspordini kohas, kus alusega randumine seda ei võimalda. Näiteks väikesaarel või laiul.

Pakkumine on võetud Päästelauale WRS Rescue Sled summas 3015,84EUR koos km-ga. Võrdlevateks hinnapakkumisteks ei õnnestunud Eestist rohkem antud mudeli tarnijaid leida. Meie jaoks on oluline, et pakkuja asuks logistiliselt lähedal järelhoolduse, koolituste ning muu sellise jaoks.

Lisad:

Lisa 1: Hinnapakkumine

Lisa 2: Tehniline kirjeldus pildiga

Lugupidamisega,

Priit Allikivi

*/allkirjastatud digitaalselt/*